**ZMLUVA O DIELO**

**č...... /2022 /LSR**

uzatvorená podľa § 536 a nasl. Obchodného zákonníka v platnom znení, zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov, zák.č. 18/1996 Z.z. o cenách v znení neskorších predpisov

**Článok č. I.**

**Zmluvné strany**

* 1. 1. Objednávateľ : **Lesy Slovenskej republiky, štátny podnik**

organizačná zložka OZ Považie

so sídlom: Hodžova 38, 911 01 Trenčín

Zastúpený : Ing. Róbert Kiš – riaditeľ OZ Považie

IČO : 36 038 351

DIČ : 2020087982

IČ DPH : SK2020087982

Zapísaný : Obchodný register Okr. súdu Banská Bystrica, oddiel: Pš, vl. č. 155/S

Project manager : Ing. Ľubomír Lobotka

Mobil : +421918333926  
E-mail : [lubomir.lobotka@lesy.sk](mailto:lubomir.lobotka@lesy.sk)

Bankové spojenie: VÚB a.s., Trenčín

IBAN: SK 87 0200 0000 0000 0130 1382

(ďalej len „objednávateľ“)

1.2. Zhotoviteľ:

so sídlom:

Zastúpený:

IČO:

DIČ:

Zapísaný : v obchodnom registri......................

Bankové spojenie :

Číslo účtu IBAN:

Mobil:

E-mail:

(ďalej len „**zhotoviteľ**“)

**Článok č. II.**

**Predmet zmluvy**

* + 1. Zhotoviteľ sa zaväzuje, že za podmienok dojednaných v tejto zmluve a v zmysle (prílohy č. 1. Opis predmetu zákazky – zadávací list) pre objednávateľa vypracuje v šiestich vyhotoveniach (papierových sadách) a 1 x na CD projektovú dokumentáciu pre stavebné povolenie a realizáciu stavby: **„Vyhotovenie projektovej dokumentácie pre vodozádržné opatrenia na LS Duchonka“.** Projektová dokumentácia (ďalej aj „PD“) bude spracovaná v rozsahu stanovenom sadzobníkom UNIKA, v súlade s doporučeným obsahom jednotlivých častí realizačného projektu uvedených v prílohe č. 3 sadzobníka UNIKA a to najmä (A. Sprievodná sprava, B. Súhrnná technická správa, C. Celková situácia stavby, D. Koordinačný výkres stavby, H. Celkové náklady stavby). V sade č. 1 a 2 bude položkový rozpočet a v sadách č. 3, 4, 5, 6 bude doložený výkaz výmer. Výkaz výmer musí byť spracovaný tak, aby sa dal použiť pre výber zhotoviteľa stavby podľa zákona o verejnom obstarávaní, tzn. v prípade že uvádzame konkrétneho výrobcu a typ, je potrebné uviesť aj technické parametre použitých materiálov alebo výrobkov. Rozpočtové položky ako aj jednotkové ceny rozpočtu musia byť aktuálne v čase vyhotovenia PD. V prípade „R“ položiek, ktoré sa nenachádzajú v cenníkových databázach požadujeme priložiť rozbor takýchto položiek elektronicky na CD.

Na CD nosiči bude výkresová časť projektovej dokumentácie vo formáte DWG a PDF, popisná časť vo formáte DOC a PDF, výkaz výmer a rozpočet vo formáte MS Excel. Súčasťou projektovej dokumentácie bude inžinierskogeologický a hydrologický prieskum, geodetické zameranie polohopisu a výškopisu, dokumentácia pre vyňatie stavby z LPF a vyjadrenia správcov inžinierskych sietí.

* 1. Objednávateľ sa zaväzuje, že riadne dokončené projektové práce prevezme a zaplatí za ich zhotovenie dohodnutú cenu podľa článku č. III. tejto zmluvy.
  2. Zhotoviteľ sa zaväzuje, že predmet zmluvy nebude obsahovať žiadne vady, ktorým sa dalo pri vynaložení potrebnej odbornej starostlivosti zhotoviteľa predísť. Zhotoviteľ je z tohto dôvodu na základe vlastného rozhodnutia podľa potreby povinný vykonať všetky potrebné merania, zriadiť kontrolné sondy, vykonať potrebné rozbory atď. a to tak, aby vykonaný predmet zmluvy podľa ods. 2.1 tohto článku vychádzal z náležite zisteného skutočného stavu veci.
  3. V prípade, ak na základe opomenutia povinnosti zhotoviteľa podľa ods. 2.3. tohto článku vzniknú objednávateľovi pri samotnej realizácii stavby ďalšie, v projekte nepredvídané náklady na jej realizáciu (t. j. stavebné dielo nie je najmä možné zhotoviť podľa projektovej dokumentácie vypracovanej na základe tejto zmluvy), ktoré sa pri spracovaní predmetu tejto zmluvy mohli a mali zhotoviteľom predpokladať, tak vzniká objednávateľovi právo na náhradu týchto nákladov (škody) voči zhotoviteľovi, pričom zhotoviteľ je ich povinný uhradiť do 15 dní odo dňa ich písomného uplatnenia. Nárok objednávateľa podľa článku č. VIII. tejto zmluvy nie je týmto dotknutý.

**Článok č. III.**

**Cena predmetu plnenia a platobné podmienky**

3.1 Cena za dielo zhotovenia predmetu zmluvy v rozsahu článku č. II. je stanovená dohodou strán v zmysle zákona č. 18/1996 Z.z. o cenách ako cena pevná, úplná a záväzná, pričom je doložená cenovou ponukou, ktorá je neoddeliteľnou súčasťou tejto zmluvy. Prípadné práce naviac budú ocenené osobitne a vypracuje sa k nim dodatok k ZoD.

3.1.1 Cena predmetu zmluvy podľa bodu 2.1.1 tejto zmluvy predstavuje ............... **€** bez DPH, slovom: deväťtisícosemstopäťdesiat € bez DPH.

3.2 Podkladom pre úhradu ceny predmetu zmluvy podľa 3.1.1 bude faktúra vystavená zhotoviteľom po odovzdaní predmetu plnenia. Faktúra sa považuje za doručenú objednávateľovi, ak bola doručená ako doporučená zásielka alebo bola osobne prevzatá Project Managerom. Lehota splatnosti je 30 kalendárnych dní od doručenia faktúry objednávateľovi za predpokladu, že ju objednávateľ schváli.

3.3 Objednávateľ neposkytuje zhotoviteľovi žiadne zálohové platby.

3.4 Faktúra musí obsahovať náležitosti podľa § 71 Zák. č. 222/2004 Z. z.

3.5 Zhotoviteľ je oprávnený písomne požiadať o vykonanie úhrady faktúry pred uplynutím lehoty splatnosti. V prípade, že je žiadosť schválená, vykonajú LESY Slovenskej republiky, štátny podnik úhradu, pričom zhotoviteľ zároveň súhlasí s poskytnutím skonta vo výške 1 % z fakturovanej ceny bez DPH za úhradu od 5 do 30 dní pred uplynutím lehoty splatnosti.

Zhotoviteľ zároveň súhlasí, že zo strany LESOV Slovenskej republiky, štátny podnik bude už úhrada ponížená o alikvotnú výšku skonta, t.j. bude vykonaný zápočet. Zhotoviteľ sa zároveň zaväzuje bezodkladne vystaviť a poslať LESOM Slovenskej republiky, štátny podnik doklad o vyčíslení skonta – finančného bonusu.

Pri poskytnutí zľavy z pôvodnej ceny po vzniku daňovej povinnosti formou finančného bonusu, tzv. skonta, obidve zmluvné strany súhlasia s postupom v zmysle zák. č. 222/2004 Z. z. o dani z pridanej hodnoty, § 25, ods. (6), t.j. zhotoviteľ vyhotoví v súvislosti s DPH len nedaňový doklad - tzv. finančný dobropis, za účelom finančného vyrovnania uplatnenej zľavy.

**Článok č. IV.**

**Čas plnenia**

4.1 Zhotoviteľ sa zaväzuje, že vypracuje a odovzdá objednávateľovi predmet plnenia podľa odseku 2.1.1 najneskôr do 3 mesiacov **odo dňa účinnosti tejto zmluvy, najneskôr do 31.3.2023.**

**Článok č. V.**

**Miesto plnenia záväzkov**

* 1. Miestom plnenia záväzku podľa odseku 2.1.1 je sídlo organizačnej zložky objednávateľa: LESY Slovenskej republiky, štátny podnik, organizačná zložka OZ Považie, Hodžova 38, 911 01 Trenčín.
  2. O odovzdaní a prevzatí diela podľa odseku 2.1.1 bude spísaný preberací protokol.

**Článok č. VI.**

**Zodpovednosť za vady**

* 1. Zhotoviteľ zodpovedá za to, že predmet tejto zmluvy je zhotovený podľa tejto zmluvy a že bude spĺňať všetky požiadavky objednávateľa a ak nie sú tak požiadavky obvyklé, aby dielo ktoré sa má v budúcnosti zhotoviť na základe projektu spĺňalo všetky zákonné a technické požiadavky pre jeho riadne zhotovenie a užívanie.
  2. Zhotoviteľ zodpovedá za vady, ktoré má projekt v čase jeho odovzdania objednávateľovi.
  3. Zhotoviteľ nezodpovedá za vady, ktoré boli spôsobené použitím nesprávnych podkladov prevzatých od objednávateľa, ak zhotoviteľ na to písomne upozornil objednávateľa a ten na ich použití trval.

**Článok č. VII.**

**Spolupôsobenie a podklady objednávateľa**

7.1 Spolupôsobenie bude spočívať v umožnení vstupu na budúce stavenisko podľa harmonogramu dohodnutého medzi zhotoviteľom a objednávateľom.

7.2. Objednávateľ poskytne zhotoviteľovi bezodplatne všetky podklady, ktoré ma k dispozícii a súvisia s predmetom zmluvy, najmä skutkovým stavom, napríklad už realizovanými stavebnými prácami na dotknutých objektoch a podobne.

**Čl. VIII.**

**Sankcie a zmluvné pokuty**

8.1 Zmluvná pokuta za omeškanie zhotoviteľa s odovzdaním diela podľa odseku 4.1 je dohodnutá vo výške 0,1 % z ceny diela podľa odseku 3.1.1 za každý deň omeškania.

8.2 V prípade, ak odstúpi objednávateľ v zmysle článku č. X., ods. 10.4 od tejto zmluvy z dôvodu jej porušenia na strane zhotoviteľa, môže si objednávateľ uplatniť zmluvnú pokutu vo výške 1.000,- €.

8.3 Pri omeškaní objednávateľa s úhradou faktúry je zhotoviteľ oprávnený účtovať úrok z omeškania v zmysle príslušných ustanovení Obchodného zákonníka.

8.4 Zmluvná pokuta v zmysle tohto článku je splatná do 5 dní odo dňa jej písomného uplatnenia zo strany objednávateľa, pričom ju možno aj kumulovať. Nárok na náhradu škody prevyšujúci výšku dohodnutej zmluvnej pokuty nie je týmto dotknutý.

**Článok č. IX.**

**Vlastníctvo**

* 1. Veci určené na vykonanie diela, ktoré sú vlastníctvom objednávateľa a tento ich poskytol zhotoviteľovi, sa najneskôr v deň odovzdania diela vrátia objednávateľovi.
  2. Vlastnícke právo k dielu nadobúda objednávateľ jeho riadnym odovzdaním v zmysle článku č. V., ods. 5.3 tejto zmluvy.

**Článok č. X.**

**Záverečné a ostatné ustanovenia**

* 1. Objednávateľ je oprávnený použiť dielo – predmet zmluvy výlučne iba pre účely vyplývajúce z tejto zmluvy. Jeho iné využitie, najmä prípadné prenechanie na využívanie tretím osobám, je podmienené výslovným súhlasom zhotoviteľa.
  2. Prevod / postúpenie práv a/alebo pohľadávok vzniknutých alebo vyplývajúcich z tejto zmluvy zhotoviteľovi voči objednávateľovi je možný len s predchádzajúcim písomným súhlasom objednávateľa.
  3. Východiskové podklady a spracované matrice zostávajú v archíve zhotoviteľa. Na požiadanie zhotoviteľa, ak zariadenie investorských záležitostí bude vyžadovať konanie v mene objednávateľa, je objednávateľ povinný vystaviť zhotoviteľovi včas písomné splnomocnenie.
  4. Zmeny textu a údajov tejto zmluvy a dodatky k tejto zmluve je možné urobiť len písomnou formou a budú platné len ak sú potvrdené podpismi oprávnených zástupcov obidvoch zmluvných strán.
  5. Od tejto zmluvy môže ktorákoľvek zo zmluvných strán odstúpiť v súlade s § 344 a nasl. Obchodného zákonníka. Za podstatné porušenie zmluvy zo strany zhotoviteľa sa považuje najmä jeho omeškanie s riadnym plnením predmetu zmluvy podľa odsekov 2.1.1 a 2.1.2 a tiež strata oprávnenia na výkon činnosti v zmysle predmetu zmluvy. Účinky odstúpenia nastávajú dňom jeho doručenia druhej zmluvnej strane.
  6. Ostatné práva a povinnosti zmluvných strán touto zmluvou neupravené sa budú riadiť príslušnými ustanoveniami Obchodného zákonníka v platnom znení.
  7. Doručovanie: Zásielka odoslaná poštou ktoroukoľvek zo zmluvných strán sa v zmysle tejto zmluvy považuje za doručenú aj v prípade, ak sa ako neprevzatá vráti odosielateľovi. Zásielka sa doručuje ako doporučená na adresu druhej zmluvnej strany zapísanú v obchodnom/živnostenskom/ registri. Zásielka sa považuje za doručenú deň nasledujúci po jej vrátení poštou ako neprevzatej odosielateľovi.
  8. Táto zmluva je vyhotovená v štyroch rovnopisoch, z ktorých dva rovnopisy obdrží objednávateľ a dva rovnopisy obdrží zhotoviteľ.
  9. Zmluva nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia v zmysle § 47a Občianskeho zákonníka a strany súhlasia s jej úplným zverejnením.

V Trenčíne, dňa V Prievidzi, dňa

Objednávateľ : Zhotoviteľ :

**\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**